《三用韵》
宋代·何梦桂

何年铸铜柱，请为问伏波。
蓟子去不远，金狄谁再摩。
世变落莽渺，吾意成蹉跎。
盗跖饫肝脍，孔圣厄弦歌，
祸福吾欲问，当世无史鮀。
问天天匪高，只恐民听讹。
形骸天委质，性命天委和。
吾固闻诸天，如何复如何。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。